চীনে ভূমিকম্পে মৃতের সংখ্যা বেড়ে ১১১
চীনের উত্তর-পশ্চিমাঞ্চলীয় প্রদেশ গানসুর জিশিশান এলাকায় ভূমিকম্পে অন্তত ১১১ জন নিহত হয়েছেন। আহত হয়েছেন ২৩০ জনের বেশি।
গতকাল সোমবার স্থানীয় সময় রাত ১১টা ৫৯ মিনিটে এই ভূমিকম্প হয়।
চীনের ভূমিকম্প পর্যবেক্ষণ কেন্দ্র সিইএনসি দেশটির বার্তা সংস্থা সিনহুয়াকে জানায় ভূমিকম্পের মাত্রা ছিল ছয় দশমিক দুই ম্যাগনিটিউড ও গভীরতা ছিল ১০ কিলোমিটার।
প্রায় দুই হাজার ২০০ উদ্ধারকর্মী ভূমিকম্পে ক্ষতিগ্রস্তদের সহায়তা দিচ্ছেন উল্লেখ করে প্রতিবেদনে বলা হয়, এখন পর্যন্ত কতজন নিখোঁজ আছেন তা জানা যায়নি।
সামরিক বাহিনী ও পুলিশ সদস্যরাও উদ্ধারকাজে সহায়তা করছেন।
আজ স্থানীয় সময় সকালে ভূমিকম্পে ক্ষতিগ্রস্ত এলাকার কাছে তাপমাত্রা রেকর্ড করা হয় মাইনাস ১৪ ডিগ্রি।
প্রতিবেদন অনুসারে, ভূমিকম্পে সেই এলাকায় পানি-বিদ্যুৎ ও যোগাযোগ ব্যবস্থাসহ অন্যান্য অবকাঠামো ক্ষতিগ্রস্ত হয়েছে। তবে সংশ্লিষ্ট কর্মকর্তারা এ সম্পর্কে বিস্তারিত কিছু জানাননি।

চীনের উত্তর-পশ্চিমাঞ্চলীয় প্রদেশ গানসুর জিশিশান এলাকায় ভূমিকম্পে অন্তত ১১১ জন নিহত হয়েছেন। আহত হয়েছেন ২৩০ জনের বেশি।